**IB, A level, AP imtahan nəticələri ilə qəbul qaydaları**

Nazirlər Kabinetinin 20 may 2019-cu il tarixli “Beynəlxalq səviyyədə akkreditasiya olunan təhsil proqramları üzrə təhsil almış abituriyentlərin ali təhsil müəssisələrinə müsabiqədənkənar qəbulu şərtləri”nin təsdiq edilməsi haqqında qərarına əsasən ADA Universtetinə Beynəlxalq Bakalavriat Diplom Proqramı (IB Diploma Programme), Təhsil haqqında ümumi sertifikatın yüksək səviyyəsi (A level - Advanced Level of General Certificate of Education) və Yüksək yerləşdirmə (Advanced Placement) üzrə müsabiqədənkənar qəbul aparılır.

|  |  |  |  |
| --- | --- | --- | --- |
| **İxtisaslar** | **IB Diplom Proqramı** | **A level səviyyəsi (müvafiq 3 imtahan fənni üzrə)** | **AP səviyyəsi (müvafiq 3 imtahan fənni üzrə)** |
| Kompüter elmləri | 26 | C | 3 |
| Kompüter mühəndisliyi | 26 | C | 3 |
| İnformasiya texnologiyaları | 26 | C | 3 |
| Riyaziyyat | 26 | C | 3 |
| Elektrik ve elektronika mühəndisliyi | 26 | C | 3 |
| Kompüter elmləri və biznes analitikası | 26 | C | 3 |
| Biznesin idarə edilməsi | 26 | C | 3 |
| İqtisadiyyat | 28 | C | 3 |
| Maliyyə | 26 | C | 3 |
| Beynəlxalq münasibətlər | 28 | C | 3 |
| Hüquqşünaslıq | 30 | C | 3 |
| Dövlət və ictimai münasibətlər | 28 | C | 3 |
| Kommunikasiya və rəqəmsal media | 28 | C | 3 |

Hər il minimal keçid balları Dövlət İmtahan Mərkəzi tərəfindən müəyyənləşdirilir (DİM ilə dəqiqləşdirilməlidir). Aşağıdakı cədvəldə müvafiq ixtisaslar üzrə 2022-ci ilin minimal keçid balları ilə tanış ola bilərsiniz.

Qəbul qaydaları aşağıdakı kimidir:

* ADA Universitetinin elektron ərizə forması 15 iyun, 2023-cü il tarixinədək doldurulmalıdır.
* Dövlət İmtahan Mərkəzinin (DİM) internet səhifəsində abituriyentin elektron ərizə forması elan olunmuş son tarixədək doldurulmalıdır. (Son müraciət tarixi DİM ilə dəqiqləşdirilməlidir).
* İmtahan nəticələrinin (IB, A level, AP) rəsmi elektron portaldan ADA Universitetinə və DİM-ə göndərilməsi
* DİM-in ərizə formasının çap nüsxəsi və imtahan nəticələrinin DİM-ə təqdim edilməsi
* Azərbaycan vətəndaşlarının DİM tərəfindən keçirilən Azərbaycan dili dövlət dili kimi imtahanını verərək məqbul qiymət alması

A level/AP nəticələri olanlar aşağıdakı fənlər üzrə imtahan verməlidirlər:

I Qrup – Riyaziyyat, Kimya, Fizika

II Qrup – Riyaziyyat, Coğrafiya, Tarix

III Qrup – İngilis dili, Tarix, Ədəbiyyat

Qeyd: IB, A level, AP imtahanı nəticələri ilə ADA Universitetinə müraciət edənlərdən əlavə ingilis dili (IELTS, TOEFL, Duolingo, PTE) nəticələri tələb olunmur.